CELEX: 22020D1448
Language: hr
Date: 2018-04-27 00:00:00
Title: Odluka zajedničkog odbora EGP-a br. 88/2018 od 27. travnja 2018. o izmjeni Priloga II. (Tehnički propisi, norme, ispitivanje i potvrđivanje) Sporazumu o EGP-u [2020/1448]

15.10.2020   
               
               
                  HR
               
               
                  Službeni list Europske unije
               
               
                  L 340/19
               
            
         ODLUKA ZAJEDNIČKOG ODBORA EGP-A
         br. 88/2018
         od 27. travnja 2018.
         o izmjeni Priloga II. (Tehnički propisi, norme, ispitivanje i potvrđivanje) Sporazumu o EGP-u [2020/1448]
         ZAJEDNIČKI ODBOR EGP-a,
         uzimajući u obzir Sporazum o Europskom gospodarskom prostoru („Sporazum o EGP-u”), a posebno njegov članak 98.,
         budući da:
         
                     (1)
                  
                  
                     Delegirana uredba Komisije (EU) 2017/1569 оd 23. svibnja 2017. o dopuni Uredbe (EU) br. 536/2014 Europskog parlamenta i Vijeća utvrđivanjem načela i smjernica za dobru proizvođačku praksu u proizvodnji ispitivanih lijekova za humanu uporabu te utvrđivanjem aranžmana za inspekcije (1) treba se uključiti u Sporazum o EGP-u.
                  
               
                     (2)
                  
                  
                     Prilog II. Sporazumu o EGP-u trebalo bi stoga na odgovarajući način izmijeniti,
                  
               DONIO JE OVU ODLUKU:
         
            Članak 1.
            Iza točke 18. (Uredba (EU) br. 536/2014 Europskog parlamenta i Vijeća) u poglavlju XIII. Priloga II. Sporazumu o EGP-u dodaje se sljedeća točka:
            
                        „18.a
                     
                     
                        
                           32017 R 1569: Delegirana uredba Komisije (EU) 2017/1569 od 23. svibnja 2017. o dopuni Uredbe (EU) br. 536/2014 Europskog parlamenta i Vijeća utvrđivanjem načela i smjernica dobre proizvođačke prakse za ispitivane lijekove za humanu primjenu i sustave inspekcija (SL L 238, 16.9.2017., str. 12.).
                        Za potrebe ovog Sporazuma odredbe Delegirane uredbe sadržavaju sljedeću prilagodbu:
                        
                                     
                                 
                                 
                                    Inspekcije u Lihtenštajnu provodi švicarski inspektorat u ime Lihtenštajna.”
                                 
                              
                  
         
            Članak 2.
            Vjerodostojni su tekstovi Delegirane uredbe (EU) 2017/1569 na islandskom i norveškom jeziku koji se objavljuju u Dodatku o EGP-u Službenom listu Europske unije.
         
         
            Članak 3.
            Ova Odluka stupa na snagu 28. travnja 2018., pod uvjetom da su podnesene sve obavijesti iz članka 103. stavka 1. Sporazuma o EGP-u (*1).
         
         
            Članak 4.
            Ova se Odluka objavljuje u odjeljku o EGP-u Službenog lista Europske unije i u Dodatku o EGP-u Službenom listu Europske unije.
         
         
            Sastavljeno u Bruxellesu 27. travnja 2018.
            
               
                  Za Zajednički odbor EGP-a
               
               
                  Predsjednik
               
               Claude MAERTEN
            
         
         
            (1)  SL L 238, 16.9.2017., str. 12.
         
            (*1)  Ustavni zahtjevi nisu navedeni.